  Виталий Пронин Пельняньлэсь калыккуспо нуналзэ пусъёнлы сӥзьыса Ижкарысь кафеос но ресторанъёс «пельнянь» менюоссэс кылдытӥзы. Отысь сиён-юонэз 7-тӥ тулыспалысен веръяны луоз ни. Огшоры пельянез сяна ресторанъёс ӵекто оскалтыны сырен но шпинатэн, тигровой креветкаосын равиолиосты, чорыген, тыкваен пельняньёсты, япон пельняньёсты но мукет… Вань «пельнянь» менюосты шедьтыны луоз «Пельняньлэн калыккуспо нуналэз» фестивальлэн сайтаз – pelmenfest.ru. Туэ фестиваль 8-тӥзэ ортчоз ини, со удмуртъёслэн пукон коркаоссылы сӥзиськоз. Кызьы верало радъясьёс: «Шулдыр пуком, ческыт сиём». 7-тӥ тулыспалысен Ижкарын но ёросъёсын пӧртэм ужрадъёс ортчозы. Нош 12-тӥ тулыспалэ фестиваль шулдыръяськыны мылкыд карисьёсты люкалоз Ижысь Киров нимо паркысь Фан-зонаын. Теги: пельнянь пельняньлэнкалыккуспонуналэз фестиваль  